Harry Potter i Plameni pehar (igra)

Harry Potter i Plameni pehar je računarska i videoigra puštena u prodaju 11. novembra 2005., nekoliko dana prije premijernog prikazivanja istoimenog filma. I igra i film se temelje na romanu J. K. Rowling, Harry Potter i Plameni pehar.

U igri možete upravljati s tri glavna lika - Harry Potterom, Hermionom Granger i Ronom Weasleyem, a postoji i sasvim novi sistem bacanja čarolija koji dopušta udruženo bacanje čarolija. Igrači mogu igrati s prijateljima te tako kombinirati magiju koja će ih učiniti još močnijima. Igrači također mogu skupljati Grah sveokusnjak pomoću čarolije Accio te povećati svoju moć karticama stvorenja i likova.

Igra je podijeljena na nekoliko razina, a neke od njih su zaključane sve dok igrač ne uspije sakupiti dovoljno Tromagijskih štitova kako bi ih otključao.

 Likovi 
 Igrivi likovi 
Harry Potter: Četrnaestogodišnji čarobnjak. Harry je neočekivano odabran za četvrtog prvaka u Tromagijskom turniru i mora se takmičiti na tri turnirska zadatka.
Ron Weasley jedan od Harryevih dvoje najboljih prijatelja. Ron često upozorava Harryja i Hermionu na grah sveokusnjak Bertieja Botta kojeg ima po cijelom školskom posjedu. (neigriv tokom Tromagijskog turnira)
Hermione Granger: Harryjeva druga najbolja prijateljica. Poznata je po korištenju logike i odličnom bacanju čarolija. (neigriva tokom Tromagijskog turnira)

 Ostali 
Arthur Weasley: Ronov otac. Gospodin Weasley prati porodicu Weasley, Harryja i Hermionu na metlobojsku utakmicu na početku igre. Također im pomaže u borbi između smrtonoša i gledalaca metlobojske utakmice.
Divljooki Moody: Novi učitelj Obrane od mračnih sila u Hogwartsu. 
Cedric Diggory: prvi prvak Hogwartsa izabran za Tromgijski turnir. Cedric otkriva Harryu tajnu zlatnog jajeta prije drugog zadatka. U trećem zadatku omamljuje Kruma prije nego što ovaj uspije napasti Harryja.
Fleur Delacour: prvakinja Beauxbatonsa na Tromagijskom turniru. Nije važan dio igre.
Viktor Krum: Durmstrangov prvak na Tromagijskom turniru. Pod uticajem kletve Imperius pokuša napasti Harryja tokom trećeg zadatka.
Albus Dumbledore: Ravnatelj Hogwartsa. Pojavljuje se na početcima tromagijskih zadataka
Lord Voldemort: Harryjev neprijatelj. na kraju igre se bore jedan protiv drugog.

 Čarolije 
Accio: čarolija prizivanja. Koristi se za skupljanje graha sveokusnjaka Bertijea Botta.
Čarolije:
Wingardium Leviosa: Podiže predmete i stvorenja.
Carpe Retractum: Privlači predmete i određena stvorenja prema igraču.
Aqua Eructo: Ispaljuje mlaz vode kojim se može ugasiti vatra i ohladiti vatrena stvorenja.
Herbivicus: Uzrokuje rast lišća i ubrzano pupanje biljaka.
Alohomora: (GBA/Nintendo DS) Otvara zaključane kovčege i brave.
Glacius: (GBA/Nintendo DS) Zamrzava vodu i druge tekućine.
Reparo: (GBA/Nintendo DS) Popravlja potrgane predmete.
Incendio: (GBA/Nintendo DS) Spaljuje biljke.
Uroci:
Orchideous: Neprijatelja pretvara u lebdeće cvijeće.
Orbis: Jednostavan plavi urok sličan flipendu koji je korišten u prijašnjim igrama.
Inflatus: Neprijatelji nateknu i puknu ili se pretvore u balončiće.
Avifors: Pretvara neprijatelja u jato gavranova.
Lapifors: Pretvara neprijatelje u male zečiće.
Ducklifors: Sličan Lapiforsu, pretvara neprijatelje u pačiće.
Melofors: Korisna čarolija koja glavu neprijatelja zamjenjuje velikom bundevom.
Pullus: Urok za pretvaranje neprijatelja u kokoši.
Vermiculus: Čarolija za pretvaranje neprijatelja u crve.
Ebublio: Pretvara neprijatelje u mjehuriće.
Ventus: (GBA/Nintendo DS) Priziva vjetar.
Confundus: (GBA/Nintendo DS) Čarolija koja trenutačno omamljuje divlje zvijeri.

 Stvorenja 

Gludovi: Močvarna životinja u mirovanju nalik na suhu granu iako se pomnijim posmatranjem mogu razaznati šape s plivaim kožicama i vrlo oštri zubi.
Salamanderi: Vatreni salamanderi narandžaste boje koji pokušavaju rigati vatru na igrača.
Erklinzi: Stvorenja nalik na vilenjake. 
Praskavi repani: Stvorenja s debelim oklopima koja iz zatka izbacuju vatru.
Vampirske ose: Divovski kukci nalik na ose 
Mađarska bodljorepa: Agresivan zmaj
Gruvalice: Zelenkasta stvorenja koja žive na dnu jezera. Poznate su i kao vodeni demoni.
Inferiusi: Voldemort koristi 'leševe' za napd na posljednjem nivou.

 Predmeti 
Grah sveokusnjak Bertieja Botta: grah se može pronaći kroz cijelu igru, a koristi se za kupovanje kartica.
Kartice: kupuju se kako bi se otključale posebne sposobnosti.
Čokoladne žabe: Pune energiju Harryja, Rona i Hermione.
Paštete i tikvice: Pune energiju Harryja, Rona i Hermione.

 Radnja 
Za cijelu radnju pogledajte Harry Potter i Plameni pehar

Harry je neočekivano izabran za četvrtog prvaka na Tromagijskom turniru na svojoj četvrtoj godini u Hogwartsu. Tokom školske godine mora naučiti čarolije i trikove potrebne za prolaz na tri turnirska zadatka, a na kraju se mora ponovno suočiti s Lordom Voldemortom.

Plameni pehar